من بعد الضجة لي ناضت على تدوينة الرابور المغربي توفيق حازب المعروف بالبيكَ واتهامو بالعنصرية، دار هاد الاخير بلاغ صحافي لمح فيه أن شي وحدين من الدزاير هوما اللي بيراطاو ليه الكونط. وجا في تدوينة على حساب بالفايسبوك كيحمل اسم “kifouat Bezah ” فيه تصاور ديال من الرابور : قاليك أسيدي اختارعو الشكلاط الأبيض باش عوازا حتى هوما يجلخو حالتهم. البيكَ خرج بفيديو بعد التدوينة اللي دارت ضجة كبيرة وقال أنه كاين أعداء ديال النجاح، خاصة من الفيلم ديالو الأخير “يوم الخلاص redemption day”، هوما اللي بيراطاو ليه الكونط. وخرج في البلاغ التوضيحي لي دار دون بيگ بعدما ناض عليه النحل أن اللي دارو البوسط نساو انه مدافع قوي على حقوق الانسان وانه ملي بدا مسارو الفني وهو كيغني على افريقيا ومنها اغنيتو بعنوان “افريقيا” نيت اللي غنا هادي سنوات. 
دون بيكَ: بيراطاو ليا الكونط وبغاو يلصقو ليا العنصرية ونساو أنني من المدافعين على حقوق الانسان – فيديو